rejauldu/bengali-wikipedia huggingface dataset:
কানপুর নগর জেলা হল ভারতের উত্তর প্রদেশ রাজ্যের একটি শহুরে জেলা। এই জেলাটি কানপুর বিভাগের অন্তর্গত এবং জেলার সদর দপ্তর হল কানপুর। কানপুর কে পূর্বে কাউনপুর নামে জানা যেত।   ভৌগোলিক অঞ্চল  কানপুর নগর উত্তর প্রদেশের দক্ষিণ অংশে অবস্থিত। উত্তর প্রদেশের একটি প্রধান শিল্প শহর। কানপুর নগর গঙ্গা নদীর দক্ষিণ তীরে অবস্থিত, রাজ্যের রাজধানী লখনউ থেকে ৮০ কিলোমিটার পশ্চিমে অবস্থিত। এটি রাজ্যের শিল্প রাজধানী হিসাবেও পরিচিত।  এই শহরটি সাচেন্দি রাজ্যের রাজা হিন্দু সিং দ্বারা প্রতিষ্ঠিত হয়েছিল। কানপুরের আসল নাম ছিল কানহপুর। পুরানো কানপুর, পাটকাপুরা, কুরাস্বাম, জুহি এবং সীমামাউ গ্রামে নিয়ে তৈরি হয়েছিল। প্রতিবেশী রাজ্যের সাথে এই শহরের শাসন কনৌজ ও কালপির শাসকদের হাতে এবং পরবর্তীতে মুসলিম শাসকদের হাতেই থেকে যায়।   জনসংখ্যা  ২০১১ সালের আদমশুমারি অনুসারে কানপুর নগর জেলার জনসংখ্যা ৪,৫৮১,২৬৮ জন। জনসংখ্যায় এটি ভারতে ৩২ তম জেলায় স্থান পেয়েছে (মোট ৬৪০টি জেলার মধ্যে)। এর জনসংখ্যার ঘনত্ব প্রতি বর্গকিলোমিটারে ১,৪৪৯ জন (প্রতি বর্গমাইলে ৩,৭৫০ জন) বাসিন্দা রয়েছে। ২০০১-২০১১ এর দশকে জেলার জনসংখ্যার বৃদ্ধির হার ছিল ৯.৭২%। কানপুর নগর প্রতি ১০০০ পুরুষের জন্য ৮৫২ জন মহিলা লিঙ্গ অনুপাত রয়েছে এবং সাক্ষরতার হার ৮১.৩১% এবং তফসিলি জাতি জনসংখ্যার ১৭.৮৩%।   ধর্ম  ভারতের ২০১১ সালের আদমশুমারির অনুসারে, জেলার জনসংখ্যার ৯২.৪৩% হিন্দি, ৫.৭৬% উর্দু এবং ০.৭৯% পাঞ্জাবি।   উল্লেখযোগ্য ব্যক্তি  বুন্দেলার রাজা ছত্রশাল এবং মারাঠা রাজা শিবাজীর দরবারে কবি ভূষণ একজন ভারতীয় কবি। কবি ভূষণ উত্তরপ্রদেশের কানপুর জেলার ঘটমপুর তহসিলের টিকওয়াপুর গ্রামে বাস করতেন।   তথ্যসূত্র     বিষয়শ্রেণী:উত্তরপ্রদেশের জেলা
মীনু ঠাকুর (জন্ম: ১ জুলাই ১৯৭২, সাহারণপুর, উত্তর প্রদেশ) একজন ভারতীয় কুচিপুড়ি নৃত্যশিল্পী। তিনি দিল্লি এনসিআর-এর তরুণ শিক্ষার্থীদের কুচিপুড়ি শেখানোর জন্য 'সুরম্য' নামে একটি সংস্থা পরিচালনা করেন।   জন্ম ও পরিবার  মীনু ঠাকুর ১৯৭২ সালের ১লা জুলাই তারিখে উত্তর প্ৰদেশ জেলার সাহারণপুরে পিতা অ্যাডভোকেট হর্ষরূপ ঠাকুর এবং মাতা গৃহিণী শকুন্তলার ঘরে জন্মগ্রহণ করেছিলেন।   সম্পর্কিতা  উত্তরপ্রদেশ সংগীত নাটক আকাদেমি পুরস্কারপ্রাপ্ত মীনু কুচিপুড়ি শিল্পী হিসাবে গত ২৯ বছর ধরে সক্রিয়ভাবে নৃত্য পরিবেশন করে আসছেন।  মীনু ইন্ডিয়ান কাউন্সিল ফর কালচারাল রিলেশন'স (আইসিসিআর) ও ভারতের সংস্কৃতি মন্ত্রক স্বীকৃত একজন প্রতিষ্ঠিত শিল্পী। সাংস্কৃতিক আদান প্রদানের অংশ হিসাবে তিনি ভারতের বাইরেও বিভিন্ন দেশে প্রদর্শন করেছেন। তিনি ভারতের জাতীয় টেলিভিশন নেটওয়ার্ক দূরদর্শনের 'এ' গ্রেডভুক্ত শিল্পী এবং যুব সমাজের মধ্যে ভারতীয় শাস্ত্রীয় সংগীত ও সংস্কৃতি প্রচারের জন্য প্রতিষ্ঠিত সমিতি স্পিক ম্যাকায়-এর সাথেও যুক্ত। এছাড়া মাসিক বর্তমান ঘটনা সমন্বিত পত্রিকা ইয়ং ইন্ডিয়া'য় তিনি সংস্কৃতি বিষয়ক কলাম লেখেন।  মীনু ২০১৪ সালে তিহার কারাগারে এবং ২০১৮ সালে নয়াদিল্লির মন্দোলী কেন্দ্রীয় কারাগারে নৃত্য পরিবেশনকারী প্রথম মহিলা হিসাবে ভারতের কারাগারে নৃত্য পরিবেশনের রেকর্ডও করেছিলেন।   ভারতীয় উৎসবে পরিবেশনা    খাজুরাহো উৎসব  কাল কি কলাকার উৎসব  চিদাম্বরম (তামিলনাড়ু)  নাট্যাঞ্জলি উৎসব  কোনার্ক ফেস্টিভাল  হরাইজন (আইসিসিআর) দিল্লি ও লখ্নৌ  সিদ্ধেন্দ্র জয়ন্তী সমরোহ (হায়দরাবাদ)  পণ্ডিত ভট্ট স্মৃতি সমরোহ (জয়পুর)  কালক্ষেত্র, চেন্নাই (তামিলনাড়ু)  মহাবলীপুরম উৎসব (তামিলনাড়ু)  সুর সিঙ্গার সংসদ (মুম্বই)  নিমাদ উৎসব (এম.পি)  ত্যাগরাজা উৎসব  দিল্লি আন্তর্জাতিক আর্টস ফেস্টিভাল (দিল্লি)  ধ্রুপদী নৃত্য ও সংগীত উৎসব (গোয়া)  হাম্পি মহোৎসব (হাম্পি)  মোধেরা নৃত্য উৎসব (সূর্য মন্দির, মেহসন, গুজরাত)  তাজ মহোৎসব (আগ্রা)   ভারতের বাইরে পরিবশনা  বাহরাইন, যুক্তরাজ্য, ব্রাজিল, সার্বিয়া, ক্রোয়েশিয়া, দক্ষিণ আফ্রিকা, রি-ইউনিয়ন, জাম্বিয়া, এল সালভাদোর, পানামা, মরিশাস, নেপাল, চীন, জাপান, কানাডা, ইন্দোনেশিয়া, থাইল্যান্ড, ফিলিপাইন, মালয়েশিয়া, ভুটান, অস্ট্রিয়া, তিউনিসিয়া ও হাঙ্গেরি ।   সৃষ্টি    ত্রিলোকরক্ষিনী  হিন্দিতে "ভমকলাপম"  সমর্পণ- দ্য সাগা অব মীরাভাই  যশোধরা- দ্য স্যাজে'স কুইন  নবগ্রহ চরিতম-দ্য পাওয়ার অব প্ল্যানেট্স   তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:ভারতীয় নৃত্য পরিচালক বিষয়শ্রেণী:ভারতীয় নারী নৃত্য পরিচালক বিষয়শ্রেণী:কুচিপুড়ি নৃত্যশিল্পী বিষয়শ্রেণী:২১শ শতাব্দীর ভারতীয় নৃত্যশিল্পী বিষয়শ্রেণী:উত্তরপ্রদেশের নৃত্যশিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:উত্তরপ্রদেশের নারী শিল্পী বিষয়শ্রেণী:২১শ শতাব্দীর ভারতীয় নারী শিল্পী
দানা বা দানাহ আল-নাসরাল্লাহ (জন্ম ৭ মার্চ ১৯৮৮) হলেন কুয়েতি মহিলা ট্র্যাক এবং ফিল্ড মল্লক্রীগাবিদ, যিনি স্প্রিন্টিং প্রতিযোগিতায় প্রতিদ্বন্দ্বিতা করেছেন। ২০০৪ সালে, তিনিই প্রথম কুয়েতি মহিলা অলিম্পিক প্রতিযোগী ছিলেন।      তথ্যসূত্র    বহিঃসংযোগ     বিষয়শ্রেণী:অলিম্পিক নারী স্প্রিন্টার বিষয়শ্রেণী:এশিয়ান গেমসে কুয়েতের প্রতিযোগী বিষয়শ্রেণী:২০০৬ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:২০০৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:কুয়েতের অলিম্পিক মল্লক্রীড়াবিদ বিষয়শ্রেণী:কুয়েতি নারী স্প্রিন্টার বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম
দ্য ক্যাম্পারডাউন ক্রনিকল হ'ল অস্ট্রেলীয় ভিক্টোরিয়ার ক্যাম্পারডাউন শহরের স্থানীয় সংবাদপত্র। ক্রনিকলের  প্রথম স্বত্বাধিকারী এবং সম্পাদক জেমস অ্যালেন ১৮৭৪ সালের ১ অক্টোবর চালু করেছিলেন। The making of our town Camperdown (Camperdown, [Vic.] : Town of Camperdown Council, 1983) p. 55 এটি সপ্তাহে তিনবার প্রকাশিত হয়, এটি ভিক্টোরিয়ার পশ্চিমের জেলা এবং জিলং ও মেলবোর্ন  সম্পর্কিত সংবাদ কভার করে। Camperdown chronicle & Western District general advertiser 21 January 1875, p. 4    তথ্যসূত্র    বহিঃসংযোগ  ট্রোভ-এ ক্যাম্পারডাউন ক্রনিকল  ভিক্টোরিয়ার স্টেট লাইব্রেরি থেকে প্রথম বিশ্বযুদ্ধের ভিক্টোরিয়ান সংবাদপত্রগুলি ডিজিটালাইজড  বিষয়শ্রেণী:ভিক্টোরিয়া (অস্ট্রেলিয়া) এর সংবাদপত্র বিষয়শ্রেণী:ট্রোভ-এ উপলব্ধ সংবাদপত্র
thumb|মুহাজির জনগোষ্ঠীর জাতিগত পতাকা। এটিকে মুহাজির জাতীয়তাবাদীরা পরিচিত করিয়েছিল যা মুহাজিরদের ঐক্য ও সংস্কৃতিকে প্রতিনিধিত্ব করে। এটি বর্তমানে মু্‌হাজির জাতীয়তাবাদী দলগুলো কর্তৃক ব্যবহৃত হচ্ছে।  মুহাজির জাতীয়তাবাদ হলো পাকিস্তানে প্রচলিত এমন একটি মতাদর্শ যা মুহাজির জনগোষ্ঠীকে একটি জাতি হিসেবে গুরুত্বারোপ করে এবং মুহাজিরদের সাংস্কৃতিক ঐক্যকে উৎসাহিত করে। মুত্তাহিদা কওমী মুভমেন্টের (এমকিউএম) রাজনীতিবিদেরা এই মতাদর্শটি চর্চা করে এবং একটি মুহাজির প্রদেশের দৃষ্টিভঙ্গিকে সমর্থন করে। মুহাজির জাতীয়তাবাদী আন্দোলনের দাবিগুলো হলো পাকিস্তানের মুহাজিরদের ভাষাগত, সাংস্কৃতিক, অর্থনৈতিক এবং রাজনৈতিক অধিকার। আমির এইচ. কাজমীকে মুহাজির জাতীয়তাবাদের জনক হিসেবে বিবেচনা করা হয়। আদিল খানের মতে, মুহাজির জাতীয়তাবাদ ছিল রাষ্ট্রযন্ত্রে তাদের পূর্ববর্তী প্রভাব হারানোর একটি রাজনৈতিক প্রতিক্রিয়া।  তথ্যসূত্র  বিষয়শ্রেণী:মুহাজির জাতীয়তাবাদ
25px|alt=|link= অনুগ্রহ করে কোনও পাতাকে এমন কোনও শিরোনামে স্থানান্তর করবেন না যা অনুসরণ করা কঠিন, বা একতরফাভাবে নামকরণ প্রথা বা ঐক্যমত্যের বিরুদ্ধে যায়{{safesubst:#if:|, যেমনটি আপনি : পাতার ক্ষেত্রে করেছেন}}। এই নীতির মধ্যে নামান্তর করার আলোচনা চলাকালীন পাতাও অন্তর্ভুক্ত। কোন বিষয়ের জন্য কোন শিরোনাম সবচেয়ে ভালো তার সিদ্ধান্ত নিতে সাহায্য করার জন্য আমাদের কিছু নির্দেশিকা রয়েছে। আপনি যদি পাতার শিরোনাম ও স্থানান্তর সংক্রান্ত কোনও পরীক্ষা-নিরীক্ষা করতে চান, তবে পরীক্ষা উইকি ব্যবহার করুন। {{safesubst:#if:||আপনাকে ধন্যবাদ।}}
সুজিত রেড্ডি হচ্ছেন একজন ভারতীয় তেলুগু চলচ্চিত্র পরিচালক ও চিত্রনাট্যকার। তিনি ২৩ বছর বয়সে প্রণয়ধর্মী নাট্য থ্রিলার রান রাজা রান চলচ্চিত্র পরিচালনার মাধ্যমে তেলুগু চলচ্চিত্র শিল্পে তার অভিষেক ঘটান। তিনি তেলুগু চলচ্চিত্রে প্রবেশের আগে ৩৮টি স্বল্পদৈর্ঘ্য চলচ্চিত্র পরিচালনা করেন। চলচ্চিত্রে কাজের আগে, সুজিথ চার্টার্ড অ্যাকাউন্ট্যান্ট হবার জন্য পড়াশোনা শুরু করেছিলেন, তবে শেষ পর্যন্ত চলচ্চিত্র নির্মাণের প্রতি তার অনুরাগকে অনুসরণ করেন।   চলচ্চিত্র   বছর শিরোনাম ভাষা মুক্তির তারিখ টীকা ২০১৪রান রাজা রান তেলুগু ১ আগস্ট ২০১৪ পরিচালক হিসাবে অভিষেক চলচ্চিত্র ২০১৯ সাহো তেলুগু হিন্দি  তামিল ৩০ আগস্ট ২০১৯ ২০২০ নেনু ইনতে তেলুগু ৪ ডিসেম্বর ২০২০ কোন আনুষ্ঠানিক সূত্র থেকে নিশ্চিত করা হয়নি   তথ্যসূত্র    বহিঃসংযোগ   বিষয়শ্রেণী:জীবিত ব্যক্তি বিষয়শ্রেণী:তেলুগু চলচ্চিত্র পরিচালক বিষয়শ্রেণী:১৯৯০-এ জন্ম বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী বিষয়শ্রেণী:অনন্তপুরের ব্যক্তি  বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:অন্ধ্রপ্রদেশের চলচ্চিত্র পরিচালক বিষয়শ্রেণী:অনন্তপুর জেলার ব্যক্তি
চেরানালুর () ভারতের কেরালা রাজ্যের এর্নাকুলাম জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে চেরনাল্লুর শহরের জনসংখ্যা হল ২৬,৩৩০ জন। এর মধ্যে পুরুষ ৫০% এবং নারী ৫০%।  এখানে সাক্ষরতার হার ৮৫%। পুরুষদের মধ্যে সাক্ষরতার হার ৮৭% এবং নারীদের মধ্যে এই হার ৮৪%। সারা ভারতের সাক্ষরতার হার ৫৯.৫%, তার চাইতে চেরনাল্লুর এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
নারায়ণগঞ্জ  জেলার আড়াইাহাজার উপজেলাধীন  সাতগ্রাম ইউনিয়ন পরিষদ । অত্র নারায়ণগঞ্জ  জেলার  আড়াইহাজার উপজেলার একটি  গুরুত্বপূর্ণ  ইউনিয়ন পরিষদ হলো সাতগ্রাম ইউনিয়ন পরিষদ । শিক্ষা,  সংস্কৃতি,  ধর্মীয় ও সামাজিক অনুষ্ঠান পালন, খেলাধূলা সবকিছু মিলিয়ে  অত্র ইউনিয়নটি  নারায়ণগঞ্জ জেলায়  কালের স্বাক্ষী হিসাবে  দাড়িয়ে আছে। অত্র ইউনিয়নে  সরকারী-বেসরকারী  শিক্ষা  প্রতিষ্ঠান  তথা প্রাথমিক বিদ্যালয়,  মাধ্যমিকবিদ্যালয়, মাদ্রাসা,  কিন্ডারগার্টেন এবং মসজিদ, মন্দির,  খেলার মাঠ, সরকারী-বেসরকারী অফিসসহ বিভিন্ন দর্শনীয় স্থান রয়েছে। সবকিছু  মিলিয়ে  অত্র ইউনিয়নটি  একটি আদর্শ ইউনিয়ন হিসাবে পরিচিতি লাভ করেছে।  ১। নামঃ ০১ নং সাতগ্রাম ইউনিয়ন পরিষদ।  ২। নির্বাচিত বর্তমান চেয়াম্যানের নামঃ জনাব অদুদ মাহমুদ।  ৩। আয়তনঃ ১২.৬৭ বর্গ মাইল (৩২.৮২ বর্গ কিমি )  ৪। লোকসংখ্যাঃ ৫৫৮৮২ (২০২২ সালের আদম শুমারী অনুযায়ী )  ৫। গ্রামের সংখ্যাঃ ৩৪টি।  ৬। মৌজার সংখ্যাঃ ০৮টি (চারিগাও,উড়িয়াম, দেয়াবৈ, দক্ষিন স্বরুপাব, সাতগাও, রসুলপুর, বড় নোয়াগাও, পাঁচরুখী)  ৭। হাট-বাজারঃ ০৪টি  ৮। উপজেলা থেকে দূরত্ব ও যোগাযোগ ব্যবস্থাঃ আড়াইহাজার উপজেলা থেকে মাত্র ১২ কিলোমিটার দূরত্বে অবস্থিত।রিক্সা, অটোরিক্সা, সিএনজি এবং অটোবাইকের মাধ্যমে খুব সহজেই যাতায়াত করা যায়।  ৯। শিক্ষার হারঃ ৪৫.৫% (২০১১ সালের আদমশুমারী অনুযায়ী)।  ১০। সরকারী প্রাথমিক বিদ্যালয়ের সংখ্যাঃ ১২টি।  ১১। বে-সরকারী প্রাথমিক বিদ্যালয়ের সংখ্যাঃ ১০টি  ১২। মাধ্যমিক বিদ্যালয়ের সংখ্যাঃ ০৩টি  ১৩। ডিগ্রী কলেজঃ ০১টি  ১৪। মাদ্রাসার সংখ্যাঃ ০২টি  ১৫। কিন্ডার গার্টেনের সংখ্যাঃ ১০টি।  ১৬। ঐতিহাসিক পর্যটন স্থানঃ ১টি।  ১৭। গুরুত্বপূর্ণ ধর্মীয় স্থানঃ ১টি।  ১৮। রেলওয়ে ষ্টেশনঃ নাই।  ১৯। সিনেমা হলঃ নাই ।  ২০। ইউনিয়ন পরিষদ ভবন নির্মানঃ  ১৯। ইউনিয়ন পরিষদের নতুন ভবন নির্মানঃ ২১/০৫/১৯৯৯ইং।  ২০। নবগঠিত পরিষদের বিবরণঃ  (ক) শপথ গ্রহণের তারিখঃ ( চেয়ারম্যান ১৪/০২/২০২২ইং ) ( সদস্য ১৫/০২/২০২২ ইং)  (খ) প্রথম সভার তারিখঃ ২৩/০২/২০২২ইং  (গ) মেয়াদ উত্তীর্ণঃ ২৩/০২/২০২৭ইং  ২১। গ্রাম সমূহের নামঃ     ১নং ওয়ার্ড = চারিগাও, জিয়ারটেক, পাকুতুরা, বুরবুরিয়ারটেক, সখেরগাও, সাতগ্রাম।     ২নং ওয়ার্ড = উড়িয়াম, দেয়াবৈ, দক্ষিণ স্বরুপাব, ধোপারটেক, নোয়াদ্দা ।     ৩নং ওয়ার্ড = বাহাদুরপুর, রসুলপুর, বিলপাড়।     ৪নং ওয়ার্ড = আশুহাট, নয়ানগর, পুরিন্দা।    ৫ নং ওয়ার্ড = টেকপাড়া।    ৬নং ওয়ার্ড = নোয়াগাও, মাতাইন।    ৭নং ওয়ার্ড = পাচরুখী পশ্চিমপাড়া।    ৮নং ওয়ার্ড = পাচরুখী, পাচরুখী ঘোষপাড়া, পাচরুখী ছনপাড়া, পাচরুখী মাইজপাড়া।    ৯নং ওয়ার্ড = গজারিয়া, পাচরুখী খানপাড়া, পাচরুখী দিঘীরপাড়, পাচরুখী নয়াপাড়া, পাচরুখী ভূইয়া পাড়া।    মোট ভোটার পুরুষ=১২৯৬৫, মোট ভোটার মহিলা=১২৭৬২, সর্বমোট ভোটার সংখ্যা=২৫৭২৭  ২২। ইউনিয়ন পরিষদের জনবলঃ  নির্বাচিত চেয়ারম্যানঃ ০১ জন।  ইউনিয়ন পরিষদ সচিবঃ ০১ জন।  নির্বাচিত সদস্য (পুরুষ)- ০৯ জন।  নির্বাচিত সংরক্ষিত আসনের সদস্য (মহিলা)- ০৩ জন।  কর আদায়কারী- ০০ জন।  অফিস সহকারী- ০১ জন।  ইউনিয়ন তথ্য ও সেবা কেন্দ্রের উদ্যোক্তাঃ ০২ জন  ইউনিয়ন গ্রাম পুলিশ- ১০ জন।  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:আড়াইহাজার উপজেলার ইউনিয়ন
ঘটনাবলী   ১১৮০ - আব্বাসীয় খেলাফতের পতন যুগে আবুল আব্বাস আহমদ নাসেরের বাগদাদের খেলাফত লাভ। ১২৮২ - সিসিলি থেকে ফরাসিদের বহিষ্কার। ১৮১২ - কলকাতায় এথেনিয়াম থিয়েটার নামে রঙ্গমঞ্চ খোলা হয়। ১৮৬৭ - রাশিয়ার কাছ থেকে আমেরিকার আলাস্কা খরিদ। ১৯৩০ - চীনে বামপন্থী চীনা সাহিত্যিক সংঘ প্রতিষ্ঠিত হয়। ১৯৭১ - শিক্ষাবিদ জ্যোতির্ময় গুহ ঠাকুরতা শহীদ হন। ১৯৭৬ - ইসরাইল/প্যালেস্টাইন এলাকায় প্রথম ভূমি দিবস পালিত।  ১৯৭৯ - ব্রিটিশ সাংসদ এ্যরি নীভ গাড়ি বোমা হামলায় নিহত।  ১৯৮১ - যুক্তরাষ্ট্রের প্রেসিডেন্ট রনাল্ড রেগান গুলিবিদ্ধ হন। ১৯৯২ - সত্যজিৎ রায় অস্কার পুরস্কার ‘মাস্টার অব ফিল্ম মেকার’ লাভ করেন। ১৯৯৬ - বিএনপি সরকারের প্রথম সাংবিধানিক তত্ত্বাবধায়ক সরকারের কাছে ক্ষমতা হস্তান্তরের মধ্য দিয়ে পদত্যাগ।  ২০০৬ - যুক্তরাজ্যে টেরোরিজন এ্যাক্ট - ২০০৬ আইন হিসাবে গৃহীত হয়।  ২০০৯ - ১২ জন সশস্ত্র লোক পাকিস্তানের লাহোরে অবস্থিত মানাওয়ান পুলিশ একাডেমী আক্রমণ করে।   জন্ম   ১৭৪৬ - ফ্রান্সিস্কো গোয়া, স্প্যানিশ চিত্রকর (মৃত্যু: ১৮২৮)।  ১৮৪৪ - পল ভের্লেন, ফরাসী কবি (মৃত্যু: ১৮৯৬)।  ১৮৫৩ - ভিনসেন্ট ভ্যান গখ ওলন্দাজ চিত্রশিল্পী। ১৮৭০ - বসুমতীর সম্পাদক ও লেখক সুরেশচন্দ্র সমাজপতি।(মৃ.০১/০১/১৯২১)  ১৮৭৪ - নিকোলাই রদেস্কু, রোমানিয়ান সেনা কর্মকর্তা ও রাজনীতিবিদ (মৃত্যু: ১৯৫৩)। ১৮৯১ - যুক্তরাষ্ট্রের প্রকৌশলী ও যন্ত্র নির্মাতা আর্থার উইলিয়াম সিডনি হ্যাংরিটন জন্মগ্রহণ করেন।  ১৮৯৯ - শরদিন্দু বন্দ্যোপাধ্যায়, বাঙালি লেখক ও চিত্রনাট্যকার।(মৃ.১৯৭০)  ১৯০৮ - দাদাসাহেব ফালকে পুরস্কার এ সম্মানিত প্রখ্যাত ভারতীয় অভিনেত্রী দেবিকা রাণী(মৃ.১৯৯৪)  ১৯৪৯ - সুমিত্রা মুখোপাধ্যায়, খ্যাতনামা ভারতীয় বাঙালি চলচ্চিত্র অভিনেত্রী। (মৃ.২০০৩)  ১৯৭৯ - নোরা জোন্স, মার্কিন যুক্তরাষ্ট্রের বিখ্যাত জ্যাজ্‌ (jazz) সঙ্গীত শিল্পী, পিয়ানো বাদক এবং অভিনেত্রী।  ১৯৮৬ - সার্জিও র‌্যামোস, স্প্যানিশ ফুটবল খেলোয়াড়।   মৃত্যু   ১৬৬৩ - মীর জুমলা, মোগল সেনাপতি।  ১৯৩০ - শ্যামজী কৃষ্ণ বর্মা, ভারতীয় বিপ্লবী, লণ্ডনে  ইন্ডিয়া হাউসের প্রতিষ্ঠাতা। (জ.১৮৫৭)  ১৯৪৮ - ইরানের অন্যতম শ্রেষ্ঠ জ্ঞানতাপস এবং সংগ্রামী আলেম আয়াতুল্লাহিল উজমা সাইয়্যেদ হোসেইন তাবাতায়ী বুরোজার্দি মৃত্যুবরণ করেন। ১৯৫৭ - দক্ষিণারঞ্জন মিত্র মজুমদার বাংলা ভাষার রূপকথার প্রখ্যাত রচয়িতা ও সংগ্রাহক। (জ.১৫/০৪/১৮৭৭)  ১৯৬৫ - সতীনাথ ভাদুড়ী প্রথিতযশা বাঙালি সাহিত্যিক। (জ.২৭/০৯/১৯০৬)  ১৯৬৭ - মমতাজ বেগম, মহান বাংলা ভাষা আন্দোলনের অন্যতম প্রধান সংগ্রামী নারী। (জ.১৯২৩)  ১৯৭১ - এ. কে. এম. সামসুল হক খান জেলা প্রশাসক -কুমিল্লা জেলা  ১৯৯৩ - ভক্তিপ্রকাশ ব্রহ্মচারী, ভাদুড়ী মহাশয় অর্থাৎ পরমহংস মহর্ষি নগেন্দ্রনাথ-এর ত্যাগী শিষ্য ধ্যানপ্রকাশ ব্রহ্মচারীর শিষ্য, যোগ-ভক্তি মার্গের সাধক, শ্রীশ্রীনগেন্দ্র মঠের দ্বিতীয় মোহন্ত, সংস্কৃতজ্ঞ পণ্ডিত, গ্রন্থ লেখক।(জ. ২৮/ ০১/১৯০৪)    ২০০২ - আনন্দ বক্সী প্রখ্যাত ভারতীয় কবি,গীতিকার ও সুরকার।(জ.২১/০৭/১৯৩০)  ২০০৫ - ফ্রেড কোরমাতসু, জাপানী বংশদ্ভূত মার্কিন এক্টিভিস্ট (জন্ম: ১৯১৯)।  ২০১৩ - ড্যানিয়েল হফম্যান(কবি), মার্কিন কবি ও শিক্ষাবিদ (জন্ম: ১৯২৩)।   ছুটি ও অন্যান্য   ভূমি দিবস - প্যালেস্টাইন / ইসরাঈল  জাতীয় চিকিৎসক দিবস আন্তর্জাতিক শূন্য বর্জ্য দিবস   বহিঃসংযোগ    বিবিসি: এই দিনে   দি নিউইয়র্ক টাইমস: এই দিনে   বিষয়শ্রেণী:গ্রেগরীয় পঞ্জিকার দিন বিষয়শ্রেণী:মার্চ বিষয়শ্রেণী:অসম্পূর্ণ দিনতারিখ
ক্যাথরিন ফ্রাঙ্ক একজন মার্কিন লেখক ও জীবনীকার, যিনি বর্তমানে ইংল্যান্ডে বসবাসরত। তার উল্লেখযোগ্য কর্মের মধ্যে রয়েছে লুসি, লেডি ডাফ-গর্ডনের জীবনী “লুসি ডাফ গর্ডন: অ্যা প্যাসেজ টু ইজিপ্ট”, এবং ইন্দিরা গান্ধীর জীবনী নিয়ে লেখা অধিক বিতর্কিত বই “ইন্দিরা: দ্য লাইফ অব ইন্দিরা নেহরু গান্ধী”। এছাড়াও তিনি “অ্যা ভয়েজার আউট: দ্য লাইফ অব ম্যারি কিংসলে”, “এমিলি ব্রন্টি: অ্যা চেইনলেস সোউল” এবং “ক্রুসো: ড্যানিয়েল ডিফো, রবার্ট নক্স অ্যান্ড দ্য ক্রিয়েশন অব অ্যা মিথ” ইত্যাদি গ্রন্থ রচনা করেন।   আরও পড়ুন                      তথ্যসূত্র    বহিঃসংযোগ   হাফটন মাফলিনের ওয়েবসাইটে “ক্যাথরিন ফ্রাঙ্ক”   বিষয়শ্রেণী:মার্কিন লেখিকা বিষয়শ্রেণী:জীবিত ব্যক্তি
thumb|স্ক্র্যামজেট অপারেশন স্ক্র্যামজেট (সুপারসনিক কমবাশন র‌্যামজেট) হল র‌্যামজেট এয়ারব্রেদিং কমবাশন জেট ইঞ্জিনের একটি প্রকারভেদ যাতে দহন প্রক্রিয়াটি সুপারসনিক বায়ুপ্রবাহে সম্পন্ন হয়। র‌্যামজেটের মতোই স্ক্র্যামজেট ইঞ্জিন আগত বাতাস সংকোচন ও মন্দিত করতে বিমানের উচ্চ গতির ওপর নির্ভর করে, তবে র‌্যামজেট ইঞ্জিন বাতাসকে দহনের পূর্বে সাবসনিক গতিতে নামিয়ে আনে, স্ক্র্যামজেটে সুপারসনিক বেগের বাতাসই পুরো ইঞ্জিনের মধ্য দিয়ে প্রবাহিত হয়। এ কারণে স্ক্র্যামজেট অত্যন্ত উচ্চ গতিতে সর্বাধিক দক্ষতার সাথে কাজ করতে পারে: তত্ত্বীয় হিসাবানুযায়ী স্ক্র্যামজেটের সর্বোচ্চ বেগ হতে পারে মাক ১২ থেকে ১৪ এর মধ্যে, যা প্রায় উপগ্রহের গতির কাছাকাছি। তুলনা করার জন্যে বলা যায়, দ্রুততম মানববাহী এয়ারব্রেদিং এয়ারক্রাফট হল এসআর-৭১ ব্ল্যাকবিয়ার্ড, যার সর্বোচ্চ গতিসীমা মাক ৩.২। thumb|265px|নাসা স্ক্র্যাম জেট   উদ্ধৃতি    তথ্যসূত্র       Billig, FS "SCRAM-A Supersonic Combustion Ramjet Missile", AIAA paper 93-2329, 1993.  HyShot - The University Of Queensland  ABC's The Lab The 2002 Hyshot launch.  Latest results from the 24 March 2006 QinetiQ HyShot launch.  French Support Russian SCRAMJET Tests.  A Burning Question. American Scientist.  Hypersonic Scramjet Projectile Flys in Missile Test. SpaceDaily.  NASA website for National Hypersonics Plan  NASA's X-43A   University of Queensland Centre for Hypersonics  http://news.yahoo.com/s/nm/20070615/tc_nm/australia_jet_dc;_ylt=AjD55nNEoWlZGJ2UcFk9PrHQn6gB   বহিঃসংযোগ           Australian Scientists about to make the break through.   The break through.  BBC: Scramjet  Scramjet combustor development-PDF file  বিষয়শ্রেণী:এয়ারক্রাফট ইঞ্জিন   বিষয়শ্রেণী:স্পেসক্রাফট প্রপালশন বিষয়শ্রেণী:অস্ট্রেলীয় উদ্ভাবন বিষয়শ্রেণী:জেট ইঞ্জিন বিষয়শ্রেণী:মহাকাশযান প্রচালন বিষয়শ্রেণী:উদীয়মান প্রযুক্তি
ঢাকা-১৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা শহরে অবস্থিত জাতীয় সংসদের ১৮৬নং আসন। এ আসন আগে ছিল ঢাকা-৯ আসনের অন্তর্ভুক্ত।  সীমানা ঢাকা-১৩ আসনটি ঢাকা শহরের ঢাকা উত্তর সিটি কর্পোরেশনের ২৮, ২৯, ৩০, ৩১, ৩২, ৩৩ ও ৩৪ নং ওয়ার্ড নিয়ে গঠিত।   নির্বাচিত সাংসদ  নির্বাচন  সদস্য  দল১৯৭৩গাজী গোলাম মোস্তফাবাংলাদেশ আওয়ামী লীগ১৯৭৯আবুল হাসনাতবাংলাদেশ জাতীয়তাবাদী দলসীমানা পরিবর্তন১৯৮৬খান মোহাম্মদ ইসরাফিলজাতীয় পার্টি (এরশাদ) ১৯৯১ জিয়াউর রহমান খান  বাংলাদেশ জাতীয়তাবাদী দলসীমানা পরিবর্তন ২০০৮ জাহাঙ্গীর কবির নানক বাংলাদেশ আওয়ামী লীগ ২০১৮ সাদেক খান২০২৪জাহাঙ্গীর কবির নানক  নির্বাচনী ফলাফল ২০১৪ বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে জাহাঙ্গীর কবির নানক বিনা প্রতিদ্বন্দ্বিতায় নির্বাচিত হন। ২০০৮                  ২০০১                 জুন ১৯৯৬               তথ্যসূত্র  বহিঃসংযোগ  প্রথম আলোতে ঢাকা-১৩  বিষয়শ্রেণী:ঢাকা জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
জেমস গর্ডন ফারেল (ইংরেজি: James Gordon Farrell; ২৫ জানুয়ারি, ১৯৩৫ - ১১ আগস্ট, ১৯৭৯) ছিলেন একজন ব্রিটিশ বংশোদ্ভূত আইরিশ ঔপন্যাসিক। তিনি তার এম্পায়ার ত্রয়ী উপন্যাস ট্রাবল্‌স (১৯৭০), দ্য সীজ অফ কৃষ্ণপুর (১৯৭৩), ও দ্য সিঙ্গাপুর গ্রিপ (১৯৭৮) এর জন্য পরিচিতি লাভ করেন। উপন্যাস তিনটিতে ব্রিটিশ উপনিবেশিক শাসনের রাজনৈতিক ও মানবিক দিকগুলো উঠে এসেছে। তিনি ১৯৭১ সালে ট্রাবল্‌স উপন্যাসের জন্য জেওফ্রি ফেবার স্মারক পুরস্কার এবং ১৯৭৩ সালে দ্য সীজ অফ কৃষ্ণপুর উপন্যাসের জন্য ম্যান বুকার পুরস্কার অর্জন করেন। ২০১০ সালে ট্রাবল্‌স লস্ট ম্যান বুকার পুরস্কার লাভ করে।  জীবনী প্রাথমিক জীবন ফারেল ১৯৩৫ সালের ২৫ জানুয়ারি লিভারপুলে এক ইঙ্গ-আইরিশ পরিবারে জন্মগ্রহণ করেন। তার পিতা উইলিয়াম ফারেল ১৯২৯ সালে বেঙ্গল প্রেসিডেন্সিতে অ্যাকাউন্ট্যান্ট হিসেবে কর্মরত ছিলেন। তার মা প্রুডেন্স জোসেফিন রাসেল ছিলেন একজন রিসেপশনিস্ট ও ডাক্তারের সহকারী। ১২ বছর বয়সে গর্ডন ফারেল ল্যাঙ্কাশায়ারের রোজেল স্কুলে পড়াশুনা করেন। দ্বিতীয় বিশ্বযুদ্ধের পরে ফারেলের পরিবার ডাবলিনে চলে যান এবং ফলে তিনি আয়ারল্যান্ডে বেশি সময় কাটান। রোজেল স্কুল ছাড়ার পর তিনি কিছুদিন কানাডিয়ান আর্কটিকের ডিসট্যান্ট আর্লি ওয়ার্নিং লাইন-এ কাজ করেন। ১৯৫৬ সালে তিনি ব্রাসেনস কলেজ, অক্সফোর্ড-এ ভর্তি হন। ব্রাসেনসে পড়াকালীন তিনি পোলিও রোগে আক্রান্ত হন এবং অংশিক পঙ্গু হয়ে যান। ১৯৬০ সালে তিনি অক্সফোর্ড থেকে তৃতীয় বিভাগে পাস করেন এবং ফ্রান্সে চলে যান। সেখানে তিনি লাইসিতে পাঠদান শুরু করেন।  প্রাথমিক সাহিত্যকর্ম ফারেল রচিত প্রথম উপন্যাস অ্যা ম্যান ফ্রম এলসওয়্যার ১৯৬৩ সালে প্রকাশিত হয়। দুই বছর পর তার দ্বিতীয় উপন্যাস দ্য লাং (১৯৬৫) প্রকাশিত হয়। ১৯৬৭ সালে তিনি তার তৃতীয় উপন্যাস অ্যা গার্ল ইন দ্য হেড প্রকাশ করেন।  এম্পায়ার ত্রয়ী তার রচিত এম্পায়ার ত্রয়ী উপন্যাস ট্রাবল্‌স (১৯৭০), দ্য সীজ অফ কৃষ্ণপুর (১৯৭৩), ও দ্য সিঙ্গাপুর গ্রিপ (১৯৭৮) এর জন্য তিনি সমাদৃত হন। ২০০৮ সালে সালমান রুশদি বলেন, "সন্দেহাতীতভাবে তিনি (ফারেল) বর্তমান সময়ের অন্যতম সেরা ইংরেজ ঔপন্যাসিক। তাঁর রেখে যাওয়া উপন্যাস ত্রয়ী পৃথকভাবে অসাধারণ।"Greacen, Lavinia (ed.). "JG Farrell in His Own Words: Selected Letters and Diaries". Cork University Press।  মৃত্যু ১৯৭৯ সালে ফারেল লন্ডন ছেড়ে দিয়ে দক্ষিণ আয়ারল্যান্ডের শিপ্‌স হেড পেনিন্‌সুলায় থাকার সিদ্ধান্ত নেন। কয়েকমাস পরে ব্রান্টি বের উপকূলে পানিতে ডুবে মারা যান।Caroline Walsh, "Loose Leaves", Irish Times, 11 December 2010 তাকে সেন্ট জেমস চার্চ, আয়ারল্যান্ডে সমাধিস্ত করা হয়।  সাহিত্যকর্ম প্রাথমিক সাহিত্যকর্ম  অ্যা ম্যান ফ্রম এলসওয়্যার (১৯৬৩)  দ্য লাং (১৯৬৫)  অ্যা গার্ল ইন দ্য হেড (১৯৬৭)  এম্পায়ার ত্রয়ী  ট্রাবল্‌স  দ্য সীজ অফ কৃষ্ণপুর  দ্য সিঙ্গাপুর গ্রিপ  মৃত্যুর পর প্রকাশিত  দ্য পুসিক্যাট হু ফেল ইন লাভ উইথ অ্যা সুটকেস (১৯৭৩-৭৪, আটলান্টিস)  দ্য হিল স্টেশন (১৯৮১)  অ্যান ইন্ডিয়ান ডায়েরি (অপ্রকাশিত, সম্পাদক জন স্পারলিং)  পুরস্কার  ১৯৭১: জেওফ্রি ফেবার স্মারক পুরস্কার (ট্রাবল্‌স)   ১৯৭৩: ম্যান বুকার পুরস্কার (দ্য সীজ অফ কৃষ্ণপুর)  ২০১০: লস্ট ম্যান বুকার পুরস্কার (ট্রাবল্‌স)  তথ্যসূত্র  বহিঃসংযোগ  বিষয়শ্রেণী:১৯৩৫-এ জন্ম বিষয়শ্রেণী:১৯৩৯-এ মৃত্যু বিষয়শ্রেণী:২০শ শতাব্দীর আইরিশ ঔপন্যাসিক বিষয়শ্রেণী:আইরিশ পুরুষ ঔপন্যাসিক বিষয়শ্রেণী:লিভারপুলের ঔপন্যাসিক বিষয়শ্রেণী:বুকার পুরস্কার বিজয়ী বিষয়শ্রেণী:ইঙ্গ-আইরিশ বংশোদ্ভূত ব্যক্তিত্ব বিষয়শ্রেণী:১৯৭৯-এ মৃত্যু বিষয়শ্রেণী:ব্রেসনোজ কলেজ, অক্সফোর্ডের প্রাক্তন শিক্ষার্থী বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:২০শ শতাব্দীর ইংরেজ ঔপন্যাসিক
থাম্ব|মিয়ানমারের ভূসংস্থানিক চিত্র। কাচিন পর্বতশ্রেণী দক্ষিণ-পূর্ব এশিয়াতে মিয়ানমারের উত্তরাংশে অবস্থিত একটি রুক্ষ উচ্চভূমি অঞ্চল। এটি মিয়ানমারের কাচিন অঙ্গরাজ্যে অবস্থিত। পাহাড়গুলির পশ্চিমে চিন্দউইন নদী এবং পূর্বে ইরাবতী নদীর উপনদী মালি ও এনমাই অবস্থিত। মোগাউং শহর পাহাড়গুলির দক্ষিণ সীমানা নির্দেশ করছে। পর্বতগুলির উত্তর-পশ্চিমের পার্বত্য অঞ্চলটি ভারতের অরুণাচল প্রদেশ অবস্থিত। পাহাড়গুলির উত্তর সীমায় অবস্থিত ৫,৮৮১ মিটার উঁচু হকাকাবো রাজি পর্বত দক্ষিণ-পূর্ব এশিয়ার সর্বোচ্চ বিন্দু। কাচিন রাজ্য ও কাচিন পাহাড়গুলি কাচিন জাতির লোকদের নামে নামকরণ করা হয়েছে, যারা এই অঞ্চলে বাস করে। অঞ্চলটি উত্তর-দক্ষিণে ২৪০ কিলোমিটার দীর্ঘ এবং পূর্ব-পশ্চিমে ১৪৫ কিলোমিটার প্রশস্ত।  মিয়ানমারের পশ্চিম সীমান্ত ধরে ধারাবাহিকভাবে যে পর্বতমালাগুলি চলে গেছে, কাচিন পর্বতশ্রেণীটি তাদেরই উত্তর-পূর্ব প্রান্তে অবস্থিত। কাচিন পর্বতমালার পশ্চিমে আছে কুমোন পর্বতমালা, যেখান থেকে চিন্দউইন নদী উৎপত্তি লাভ করেছে।  কাচিন পাহাড়গুলির অভ্যন্তরভাগ স্ফটিকাকার শিলায় তৈরি, যার উপরে রয়েছে বেশ খাড়াভাবে অবস্থিত বালুপাথর ও চুনাপাথরের স্তর। বালিপাথরের ঢালগুলিতে ক্ষুদ্র ক্ষুদ্র পার্বত্য জলধারা গভীর উপত্যকার সৃষ্টি করেছে। পাহাড়ের অন্য অনেক অংশ ক্ষয়ে গিয়ে সমতল-মাথাবিশিষ্ট মালভূমিতে পরিণত হয়েছে, যেগুলি গভীর গিরিখাত দ্বারা একে অপর থেকে পৃথক। কাচিন পর্বতশ্রেণীটি ঘন ক্রান্তীয় অতিবৃষ্টি অরণ্যে আবৃত এবং এ কারণে অঞ্চলটিতে অনুপ্রবেশ কষ্টসাধ্য। পুতাও, মিতকিনা ও মোগাউং এখানকার প্রধান লোকালয়।  বিষয়শ্রেণী:মিয়ানমারের পর্বতমালা
ফ্রাঙ্কেনস্টাইন মেরী শেলী রচিত উপন্যাসের একটি বিখ্যাত চরিত্র। উপন্যাসটির নাম ফ্রাঙ্কেনস্টাইন; অর দ্য মডার্ন প্রমিথিউস (Frankenstein; or, The Modern Prometheus) হলেও ফ্রাঙ্কেনস্টাইন নামে সমধিক পরিচিত।   কাহিনী সংক্ষেপ   এক জার্মান গবেষক, ফ্রাঙ্কেনস্টাইন নিরলস গবেষণার মাধ্যমে একটি বিশেষ ধরনের বিজ্ঞান আয়ত্ত করতে সমর্থ হয়। যার মাধ্যমে মৃত ব্যক্তির মধ্যে প্রাণসঞ্চার করা সম্ভব। সে তার এই পরীক্ষাটি এক মৃত ব্যক্তির উপর করলে মৃত ব্যক্তি ঠিকই বেঁচে উঠে, কিন্তু পরিনত হয় এক ভয়ঙ্কর দানবে। প্রচন্ড শক্তিশালী এই দানবটি দেখতে কুৎসিত। ফ্রাঙ্কেনস্টাইন ভয় পেয়ে এই দানবের প্রতি অত্যন্ত দুর্ব্যবহার করলে দানবটি হিংস্র হয়ে ফ্রাঙ্কেনস্টাইনের প্রতি প্রতিশোধ গ্রহণের সংকল্প করে ।  সে বনে গিয়ে আশ্রয় নেয়।  তার প্রতিশোধ সে শুরু করে ফ্রাংকেনস্টাইন এর সহকারী ড. নীল ও একজন আয়া হত্যার মাধ্যমে।  এতপর সে হত্যা করে তার সৃষ্টিকর্তার ভাইকে।  তখন সে বনে আশ্রয় নেয় এবং শত শত সাধারণ লোক হত্যা করে।  সে ফ্রাংকেন এর বিয়ের রাতে আবারো হত্যা করে তার স্ত্রীসহ তার পরিবারের বাকী সদস্যদের। ফ্রাঙ্কেনস্টাইন তাকে হত্যা করার জন্য ধাওয়া করতে থাকে। এক পর্যায়ে সে ক্লান্ত হয়ে মারা যায়।  ফ্রাঙ্কেনস্টাইন মারা যাবার পর সে আত্মহত্যার চিন্তা করে হারিয়ে যায়। পরে আর তাকে কখনও দেখা যায়নি।   তথ্যসূত্র    বহিঃসংযোগ    Frankenstein, the Pennsylvania Electronic Edition, edited by Stuart Curran, containing critical articles and other resources  Frankenstein, 1831 edition at the Internet Archive   Frankenstein audiobook with full text (no preface)  Frankenstein audiobook from LibriVox, no prefaces (unknown edition)  Frankenstein, Online Literature Library, includes the prefaces (unknown edition)  Frankenstein online text by Mary Shelley, includes prefaces and end letter  Mary Wollstonecraft Shelley Chronology & Resource Site   "On Frankenstein", review by Percy Bysshe Shelley.  বিষয়শ্রেণী:লোমহর্ষক উপন্যাস বিষয়শ্রেণী:চলচ্চিত্রে অভিযোজিত ব্রিটিশ উপন্যাস বিষয়শ্রেণী:নাটকে অভিযোজিত ব্রিটিশ উপন্যাস বিষয়শ্রেণী:বেতার কার্যক্রমে অভিযোজিত উপন্যাস বিষয়শ্রেণী:ব্রিটিশ বৈজ্ঞানিক কল্পকাহিনী উপন্যাস বিষয়শ্রেণী:বিবাচনকৃত বই বিষয়শ্রেণী:পত্রোপন্যাস বিষয়শ্রেণী:কমিক্সে অভিযোজিত উপন্যাস বিষয়শ্রেণী:ভিডিও গেমে গৃহীত উপন্যাস বিষয়শ্রেণী:রোমান্টিক উপন্যাস